ועדת הכלכלה, כנסת 20, פרוטוקול מספר 634, 2017-12-11 13:00

איתן כבל: שלום לכולם.

איתן כבל: אני פותח את ישיבת ועדת הכלכלה.

איתן כבל: על סדר-היום: עלות הקמת הרכבת הקלה בגוש דן צפויה להתייקר במיליארד שקלים של חבר הכנסת עיסאווי פריג'.

איתן כבל: ברשותכם, מכיוון שחבר הכנסת פריג' מאחר, אבל מכיוון שאני מכיר את הדברים, אני אציג את הנושא.

איתן כבל: אני מבקש לקרוא עכשיו לנציג האוצר.

איתן כבל: אני רוצה להזכיר לך אדוני מנכ"ל נת"ע, שישבנו כאן בכנסת באולם נגב.

איתן כבל: מעבר לעניינים הגדולים התמקדנו בשתי נקודות מרכזיות.

איתן כבל: נקודה אחת היתה עלות הפרויקט.

איתן כבל: אני אזכיר לכם שהיה מכרז שביטלתם ופתחתם מכרז חדש.

איתן כבל: רצינו לדעת מה המשמעויות שנובעות מהתוספת הזאת או מהשינוי הזה.

איתן כבל: פעם שנייה, רצינו לדעת אז את לוח הזמנים.

איתן כבל: מה זה יעשה ללוח הזמנים?

איתן כבל: האם זה יהיה כמו סאגת הרכבת הכבדה לירושלים, שכל תקופה יוצאת הודעה על שינוי במועד ולא לטובה?

איתן כבל: עוד אף אחד לא הפתיע אותנו.

איתן כבל: נציג האוצר, שב רגע כי אני רוצה שתשמע את השאלה.

איתן כבל: מעבר לעניין.

איתן כבל: מה העלויות?

איתן כבל: איך עלויות?

איתן כבל: אני מניח שאם זה לא מיליארד אז זה מיליארד וחצי ואם זה לא מיליארד וחצי אז זה חצי מיליארד.

איתן כבל: תכף ניכנס לפרטים.

איתן כבל: אני אומר לכם פה באוצר ודיברתי גם עם השר: אם אתם לא תדעו לתת מענה עם מספרים כאלה לאלה שבציר מבחינת פיצויים על אובדן ונזק, אני אומר לכם שאצלי פה שום דבר לא עובר.

איתן כבל: עד היום הזה לא שיחקתי, לא סגרתי, לא אמרתי כמו יושבי ראש בוועדות אחרות כל היום מתחשבנים איתכם.

איתן כבל: אתה תיתן לי, אני אעביר לך, תעביר לי מיליון פה, אני אעביר לך.

איתן כבל: לא עשיתי את זה עד היום הזה בשום מקרה.

איתן כבל: אבל כשיושבים ועפים פה מספרים מטורפים.

איתן כבל: מה ביקשנו אז?

איתן כבל: 20 מיליון שקל, 30 מיליון שקלים?

איתן כבל: פה, גם אם אני טועה ב-200 או ב-300, זה עדיין מאות מיליונים.

איתן כבל: באנו לכאן וקיימנו דיונים על דיונים.

איתן כבל: שמע, זה מבייש.

איתן כבל: אתה יודע שזה מבייש.

איתן כבל: לא אמרתי שכל אחד יקבל את הפיצוי המלא אלא באותן נקודות שהסכמנו עם נת"ע, אם תרצו, שם קוד "בית מעריב".

איתן כבל: שם המפתח שם, מי שעבד שם, מי שהיה לו עסק שם, אני לא יודע אם הוא יצליח להגיע.

איתן כבל: אמרו שתהיה רכבת וכולם רק ייכנסו ישר אליהם.

איתן כבל: הם כל-כך ירוויחו שהם ישכחו את העבר שלהם.

איתן כבל: אני באמת אומר לך ואתה יכול להעביר את זה.

איתן כבל: אם צריך, אני אומר את זה גם ליושב ראש אגף תקציבים: אין יותר.

איתן כבל: אני אומר את זה בכלל.

איתן כבל: אם לא מצליחים למצוא כמה עשרות מיליונים לפיצויים לעסקים על הציר, שום דבר יותר לא נאשר.

איתן כבל: תעבירו לוועדות אחרות.

איתן כבל: נראה אתכם מעבירים את זה לוועדות אחרות.

איתן כבל: סע לשם לוועדה ותחזור ותחשוב בינתיים על התשובה.

<לאה ורון: מישהו מאגף התקציבים צריך להיות פה.

איתן כבל: זאת פעם אחרונה שאתם נהיים אמבות.

איתן כבל: או שאתה נהיה אמבה ויודעים להתפצל, או - - - הצגתי את הדברים אבל אני אאפשר לך, חבר הכנסת עיסאווי פריג'.

עיסאווי פריג': אתה מדבר על הסגול או על האדום?

איתן כבל: הסגול הוא בנפרד.

איתן כבל: יש שני נושאים.

איתן כבל: הנושא הראשון פתחתי איתו כיוון שאני מכיר את הנושא.

איתן כבל: אנחנו בנושא שאתה ביקשת, עלות הקמת הרכבת הקלה.

איתן כבל: הצגתי את מה שקראת בכלי התקשורת, על העובדה שכנראה הפרויקט הולך לגדול.

עיסאווי פריג': אם הצגת את זה נשמע את התשובות ותוך כדי נשאל שאלות.

עיסאווי פריג': .

איתן כבל: אדוני מנכ"ל נת"ע.

איתן כבל: אמור לנו את הלו"ז ואת הסכומים.

<יהודה בר-און: אני מנכ"ל נת"ע.

<יהודה בר-און: אדוני היושב ראש, בפעם האחרונה נפגשנו פה בינואר באולם נגב.

<יהודה בר-און: עלה לדיון אז נושא מכרז המערכות.

<יהודה בר-און: מאז הכרזנו על זוכה של מכרז האיתות, בדיון שקיימנו בינואר היינו בעיצומו של הליך מכרז של מכרז המערכות.

<יהודה בר-און: לצערי, בדיון אז לא יכולתי לפרט כי היינו ממש בעיצומו של התהליך.

<יהודה בר-און: התנצלתי בפני הוועדה על-כך שאני לא יכול לתת תשובות מלאות.

<יהודה בר-און: מאז עברו כמעט 12 חודשים ואני יכול לדווח ואפילו בשמחה, שאכן קיבלנו החלטה לבטל את מכרז משום שחשבנו שקיבלנו הצעות שאינן משקפות את מחירי השוק.

<יהודה בר-און: אם אני אגיד שלא בנימוס, אגיד שאלה היו הצעות סחטניות.

<יהודה בר-און: אני מזכיר שזה היה מכרז שנמשך מעל 4 שנים.

<יהודה בר-און: כתוצאה מהליך ומשך זמן שכזה לא נורמטיבי הגענו לאן שהגענו.

<יהודה בר-און: בסופו של דבר היו שני מציעים.

<יהודה בר-און: מאז קיבלנו החלטה, יחד עם משרד התחבורה ועם משרד האוצר לפצל את המכרז לשניים.

<יהודה בר-און: היו בינינו אי הסכמות מלאות אבל בסופו של דבר הגענו לעמק השווה, על פיצול אותו מכרז לשניים.

<יהודה בר-און: מאז הכרזנו על זוכה של מכרז האיתות, שזה אחד מהשניים.

<יהודה בר-און: אני יכול להגיד לך אדוני היושב ראש, אדוני חבר הכנסת, התוצאה של מכרז האיתות היתה זהה לאומדנים שלנו.

<יהודה בר-און: אני יכול לומר עוד משהו, שתוצאת המכרז שקיבלנו על מכרז האיתות, שגם הופיעה במכרז המקורי שאותו ביטלנו, היתה נמוכה בהרבה מאות של אחוזים ביחס להצעה שאותה פסלנו.

<יהודה בר-און: כלומר, סופו של סיפור, אנחנו במצב שיש לנו זוכה למכרז האיתות, חברה ראויה שכבר נחתם איתה חוזה, יצא צו לתחילת עבודה והיא בעבודתה בדיוק על-פי האומדנים שלנו.

<יהודה בר-און: זה לגבי מכרז המערכות.

<יהודה בר-און: אגב, החלק השני של מכרז המערכות, ההגשה תהיה ב-21 לחודש.

איתן כבל: כמה לדעתכם חסכתם בביטול המכרז?

<יהודה בר-און: המספרים הם מאוד גדולים ואם אני אגיד את המספר אז זה יישמע מאוד יהיר.

איתן כבל: בוא תתייהר.

<יהודה בר-און: תשאיר לי.

<יהודה בר-און: אני אתייהר באוקטובר 2021.

איתן כבל: אתה עוד לא בטוח.

<יהודה בר-און: אבל אני עובד על זה חזק.

<יהודה בר-און: לגבי התקציב הכולל של הפרויקט.

<יהודה בר-און: גם אז אומדן הפרויקט עומד על 16.1 מיליארד שקלים ולוחות הזמנים ללא שינוי.

<יהודה בר-און: הפעלת הקו האדום באוקטובר 2021.

<יהודה בר-און: קראתי את אותה כתבה.

<יהודה בר-און: אגב, לא בכל העיתונות, זה היה בעיתון אחד.

<יהודה בר-און: כשקראתי את כל הכתבה כולה וניסיתי למצוא את הקשר בין הכתבה לבין הכותרת הלכתי לאיבוד.

<יהודה בר-און: מה כתוב בכתבה?

<יהודה בר-און: בכתבה כתוב שחברת "דניה סיבוס", אחת הקבלניות שעובדת אצלנו, היא כרגע בתהליך.

<יהודה בר-און: אנחנו מכירים את הבעיות של "דניה סיבוס", היא כרגע חברה של חילופי בעלויות.

<יהודה בר-און: יש סיפור ארוך ומורכב בתוך החברה, אני מאחל לה שתעבור את זה בשלום.

<יהודה בר-און: במסגרת התהליך הזה ישנה אי נוחות של המערכת הבנקאית על התנהלותה של חברת "דניה סיבוס".

<יהודה בר-און: כתוצאה מכך חברת "דניה סיבוס" עברה תהליך של מצגות מול המערכת הבנקאית.

<יהודה בר-און: במסגרת אותה מצגת מול המערכת הבנקאית - - -

עיסאווי פריג': עזוב את דניה, תעבור לתכנים.

איתן כבל: אני מדבר על הכתבה.

איתן כבל: תאמין לי, עיסוואי, אני לא אאפשר.

<יהודה בר-און: באותה כתבה, אותה חברת "דניה סיבוס", מדווח בה שהלכה לבנקים והציגה במצגות שיש לה תביעות כנגד תביעת נת"ע על פרויקט הקו האדום בהיקף של כ- 250 מיליון שקלים.

<יהודה בר-און: באותה כתבה נאמר שגם לחברת "סולל בונה" יש תביעות כנגד חברת נת"ע על היקף דומה או קצת יותר גדול.

<יהודה בר-און: מכאן הלכנו לכותרת באותה כתבה, שצפויה חריגה של מיליארד שקלים.

<יהודה בר-און: על-כך אני אומר את הדברים הבאים: אחד, אין שינוי בתקציב הפרויקט שעומד על 16.1 מיליארד.

עיסאווי פריג': ככה זה התחיל ב-2010?

<יהודה בר-און: לא.

<יהודה בר-און: זה המספר מ-2014, המועד שבו אני נכנסתי לתפקידי.

איתן כבל: לפני שנה היה דיון בוועדת הכלכלה באולם נגב ושם בדיוק עלו הנקודות.

איתן כבל: לא סתם אמרתי לו שבשביל זה הביאו אותו, כי היו בעיות מאוד גדולות.

איתן כבל: המספר שהיה אז היה סביב ה-16.1, אולי קצת פחות.

עיסאווי פריג': אז הוא לא מתייחס לתוספת שהיתה לפניו.

איתן כבל: אז כבר הצגנו את מה שהיה לפני ומ-2014 - - - .

עיסאווי פריג': כשהוא נכנס הלוז היה 2021?

איתן כבל: לא, היה פחות.

איתן כבל: אני כבר צריך הייתי לרדת ברכבת.

<יהודה בר-און: לא רק אתה.

<יהודה בר-און: לפי הלו"ז הקודם היינו צריכים לשבת שם בבית קפה.

עיסאווי פריג': אני רוצה להקפיד.

עיסאווי פריג': מאז שיהודה נכנס לתפקיד ב-2014, אין שינוי לא בלו"ז ולא בעלויות?

<יהודה בר-און: מדויק לחלוטין.

<יהודה בר-און: אין שינוי בלוחות הזמנים וגם לא בתקציב.

עיסאווי פריג': כל החריגה שקראנו על דניה ושיכון ובינוי זה הזיות שלא קשורות אליך?

<יהודה בר-און: תרשה לי לא להשתמש במילה הזיה אלא אני אשתמש בעובדות.

<יהודה בר-און: העובדות הן, אדוני, כפי שאתה מכיר מפרויקטים אחרים - - -

איתן כבל: אני אשאל אחרת.

איתן כבל: האם ה-250 מיליון, האם הוא ב-16.1, או המשמעות שלו שאם יסתבר ש"דניה סיבוס" או כל גורם אחר – אני אעלה עוד מדרגה.

איתן כבל: האם ה-16.1 כולל בלתי צפויות, שזה יכול להיות 250 מיליון או מספרים אחרים?

איתן כבל: או שזה 16.1?

איתן כבל: אם יסתבר שיש טענות של "דניה סיבוס" או כל גורם אחר זה יהיה 16.1 פלוס?

עיסאווי פריג': אני רוצה להוסיף את הכיוון השני של השאלות כי אני רוצה לנצל את הזמן.

עיסאווי פריג': ב-2010, כשהתחילה נת"ע והתחיל התהליך, הקימו ועדת היגוי שאמורה ללוות את הפרויקט.

עיסאווי פריג': ועדת ההיגוי תקים גוף בקרה.

עיסאווי פריג': אני קורא את תפקידי ועדת ההיגוי: מעקב אחר ביצוע החלטה - יש 4-5 תפקידים של ועדת היגוי.

עיסאווי פריג': בין היתר, כתוב שתפקידה של ועדת היגוי: דיווח לשרי התחבורה והבטיחות בדרכים והאוצר על התקדמות הפרויקט אחת לשלושה חודשים.

עיסאווי פריג': דהיינו, על-פי התפקידים הללו, אחת לשלושה חודשים צריכים להיות 28 פרוטוקולים של דיווח לוועדת ההיגוי בכדי שתלווה ותפקח על הפרויקט.

עיסאווי פריג': האם זה התקיים?

עיסאווי פריג': אני רוצה התייחסות.

<יהודה בר-און: אני אתייחס גם לזה.

<יהודה בר-און: אני אגיד את הדבר הבא.

<יהודה בר-און: אנחנו מכירים כולנו שבתהליך של אינטראקציה בין קבלן מבצע לבין מזמין מהסוג שלנו, ישנן תביעות וישנן סגירות.

<יהודה בר-און: אני אתן רק שתי דוגמאות מאוד רלוונטיות לנושא שלנו.

<יהודה בר-און: דוגמה אחת זה אותו זכיין שהיה כאשר היה פרויקט הקו האדום היה פרויקט זכייני.

<יהודה בר-און: המדינה חילטה לו ערבות בסכום של כמעט 200 מיליון שקלים.

<יהודה בר-און: אותו זכיין הלך לבוררות בהליך משפטי והבורר קבע שהחילוט בוצע כדין ואכן כספי הערבות הועברו לקופת המדינה.

<יהודה בר-און: זאת דוגמה אחת למחלוקת בין מזמין עבודה לבין קבלן.

<יהודה בר-און: הדוגמה השנייה היא פרויקט אחר, גם מקרה של "דניה סיבוס", פרויקט 431 באזור ראשון-מודיעין.

<יהודה בר-און: חברת "דניה סיבוס" הגישה תביעות על 600 מיליון שקלים.

<יהודה בר-און: בסוף הקבלן קיבל כ-50 מיליון שקלים תוספת לחוזה - - -

עיסאווי פריג': אתה מתמקד בדניה וזה לא פייר.

<יהודה בר-און: תאמין לי, אני אשמור על כבודה של דניה, כקבלן שעובד - - -

עיסאווי פריג': זה לא הקייס.

<יהודה בר-און: נתתי דוגמה.

איתן כבל: ברשותך, היתה כותרת של מיליארד שקל תוספת לתקציב שנקבע.

איתן כבל: עיסוואי כבר חזר ל-2010 ואני מתחיל איתך במקום שבו סיימנו בינואר באולם נגב.

איתן כבל: שם דובר על 2021 ו-16.1 מיליארד.

איתן כבל: אני כבר שם.

איתן כבל: השאלה שעומדת לפתחנו, כי אנחנו מדברים את הדברים בצורה ברורה: האם מכל הסיבות שאדוני מנה, "דניה סיבוס" או כל גורם אחר, האם יש לכם צפי לחריגה מעבר ל-2021?

איתן כבל: האם יש צפי לחריגה מעבר ל-16.1?

איתן כבל: האם הטענות שעלו בעיתון דה מרקר, האם העלויות האלה, אם יסתבר שאתם לא צודקים כבר כלולים ב-16.1?

עיסאווי פריג': וגם סוגיית ועדת ההיגוי וההתנהלות מולה.

עיסאווי פריג': חשוב לי לשמוע.

<יהודה בר-און: אני אתייחס בקצרה לכל השאלות.

<יהודה בר-און: אחד, בתקציב של 16 מיליארד שקל ישנו בלתי צפוי מראש.

<יהודה בר-און: בכוונה, ברשותך, לא אנקוב בסכום.

איתן כבל: אני לא מבקש שתנקצוב בסכום.

<יהודה בר-און: אז אני מדווח שיש בלתי צפוי מראש, בסכום של ה-16 מיליארד שקל, בסכום שאנחנו סבורים שהוא בשיעור מספיק.

<יהודה בר-און: אני מדווח את הדבר הנוסף, שמתוך 16 מיליארד שקל, 75% מהסכום הזה, כבר יש התקשרויות בפועל עם תוצאות מכרזים ועבודה בשטח.

<יהודה בר-און: כלומר, זה עוד מידע שאמור להקטין את הסיכון לבלתי צפוי מראש.

<יהודה בר-און: כמובן, לשאלת הלו"ז עניתי קודם.

<יהודה בר-און: לשאלתך לגבי ועדת ההיגוי.

<יהודה בר-און: נמצא פה נציג משרד האוצר והוא יענה.

<יהודה בר-און: אני רק יכול לדווח לך - - -

עיסאווי פריג': יש חברי ועדת היגוי כאן?

<יהודה בר-און: יש משתתפי ועדת ההיגוי.

עיסאווי פריג': אתה חבר ועדת ההיגוי?

<איתן טי: אני נציג משרד התחבורה ומשתתף בישיבות ועדת ההיגוי.

<יהודה בר-און: אני חבר ועדת ההיגוי.

<יהודה בר-און: אני יכול להגיד לך ויש את זה לפני.

<יהודה בר-און: דגמנו את השנתיים האחרונות 2016 ו-2017.

<יהודה בר-און: בשתי השנים הללו קיימנו בפורום של ועדת היגוי, פורום ועדת משנה של ועדת ההיגוי, ישיבות שלנו בנת"ע עם חברת הבקרה - - -

עיסאווי פריג': פורום ועדת היגוי או פורום משנה?

<יהודה בר-און: אני נותן לך אינדיקציה, אדוני, לרמת הבקרה שיש עלינו.

<יהודה בר-און: האינדיקציה שאני נותן לך, אני חושב שהיא אינדיקציה מאוד רלוונטית.

<יהודה בר-און: לפורום שכולל ועדת היגוי וועדת משנה של ועדת היגוי, שזה אותו הירכב מבחינת המשרדים רק רמה שונה וישיבות שלנו עם חברת הבקרה, רק בשנים האלה של 2016, 2017 אני רואה כמעט 40 פגישות במשך שנתיים.

<יהודה בר-און: זה לא כולל העברת מידע ודוח חודשי שאנחנו מעבירים אחת לחודש.

עיסאווי פריג': זאת העברה לאחר מעשה או לפני?

<יהודה בר-און: ישנם תהליכים שונים.

<יהודה בר-און: לפני שאנחנו מפרסמים מכרז אנחנו מקיימים הליך מול חברת הבקרה ומול ועדת ההיגוי.

<יהודה בר-און: חברת הבקרה וועדת ההיגוי מאשרת לנו את פרסומו של המכרז.

עיסאווי פריג': אתה מעדכן את חברי ועדת ההיגוי על החלטות מהותיות לפני קבלתן או לאחר קבלן כדוח?

<יהודה בר-און: החלטות מהותיות מתקבלות מראש טרם ביצוען, דיווחים שוטפים של התקדמות הפרויקט, תהליכים פנימיים שאנחנו עושים, אנחנו מדווחים באופן שוטף.

עיסאווי פריג': אתה לא ענית על השאלה.

עיסאווי פריג': החלטות מהותיות אתם מדווחים לוועדת ההיגוי טרם קבלתן או לאחר קבלתן?

<יהודה בר-און: החלטות מהותיות, זה לא רק שאנחנו מדווחים לוועדת ההיגוי טרם קבלתן, אלא בהחלטות מהותיות אנחנו מקבלים את אישור ועדת ההיגוי ורק לאחר מכן אנחנו מבצעים.

עיסאווי פריג': אני רוצה שיירשם בפרוטוקול.

יעקב גיל: אני מארגון "125 דקות".

יעקב גיל: בדיון שנערך כאן לפני שנה עלתה השאלה גם על ידי הוועדה וגם על ידינו לגבי קווים מכינים של רשת הרכבות הקלות.

יעקב גיל: היתה התחייבות של מנכ"לית משרד התחבורה להתקדם בתחום הזה.

יעקב גיל: נשמח בעזרת הוועדה להוסיף את זה לדין וחשבון.

איתן כבל: צודק, צודק, צודק.

איתן כבל: היתה שאלה שהתחייבה אליה המנכ"לית לתת עליה תשובה.

איתן כבל: לצערי טרם קיבלנו תשובה.

איתן כבל: אפשר כבר היה להרכיב את כל הקווים המכינים מזמן.

איתן כבל: ברשותכם, אני רוצה לסכם ולעבור לדיון הבא.

איתן כבל: אדוני המנכ"ל, אני מבקש שאחת לחודשיים תוציאו לנו דיווח בכתב על שני הנושאים המרכזיים: האם יש שינוי בלוחות הזמנים?

איתן כבל: האם יש חשש לשינוי, מסיבות כאלה ואחרות כמו הקו הסגול ברמת גן, שתכף נדון בו, או מכל סיבה אחרת שתלויה או לא תלויה בכם, או דברים שפתאום גיליתם?

איתן כבל: שלא יקרה לנו מה שקרה עם הרכבת מירושלים לתל-אביב.

איתן כבל: דבר שני, אני מבקש דיווח לגבי שינוי בעלויות התקציביות.

איתן כבל: בשניהם אני מבקש את המצב נכון ליום מסירת הדוח והאם יש סיכוי או סיכון כזה שאתה תאמר לנו: ראו, אנחנו עומדים בפני מצב שעלולה להיות חריגה?

<יהודה בר-און: אדוני היושב ראש, החלטה כזאת כבר קיבלת בינואר 2017.

<יהודה בר-און: מידי רבעון אנחנו מעבירים לחבר הכנסת דב חנין, יושב ראש ועדת המשנה, דוח רבעוני שבו אנחנו מפרטים את תמונת המצב הפרויקטלית, כאשר בדוח הרבעוני הזה - - -

איתן כבל: תמשיך בכך.

איתן כבל: דב, האם אדוני מאשר את מה שאומר המנכ"ל?

דב חנין: כן.

איתן כבל: חידוד שתי הנקודות האלה ואני מבקש עותק גם למנהלת הוועדה.

<יהודה בר-און: בשמחה.

<אלעד מנע: אני היועץ המשפטי של "עמותת הצלחה".

<אלעד מנע: אם אפשר, ברשותך יושב ראש הוועדה, התייחסות טלגרפית לשתי נקודות מטרידות נוספות: נושא תיאום התשתיות ונושא הסטת הפיקוח המקצועי מחברות הפיקוח לגורמים בתוך החברה או ליועצים אחרים.

<אלעד מנע: האחריות לתיאום התשתיות עברה תמורות.

<אלעד מנע: זאת אומרת, מי שהיום מופקד על תיאום התשתיות של הפרויקט מול הרשויות השונות, זה נת"ע ולא הקבלנים.

<אלעד מנע: נכון?

<יהודה בר-און: יש דבר שנת"ע ויש דברים שהקבלנים.

<יהודה בר-און: זה יותר מורכב מאשר אפס או אחד.

איתן כבל: אני מציע שתפנה אלי, אנחנו נפנה לנת"ע והם יצרכו לתת תשובה.

<יהודה בר-און: אגב, גם אם יפנה אלי אני אתן לו תשובה.

איתן כבל: אין בעיה.

איתן כבל: זה מה שאני מבקש לקבל ולדעת.

איתן כבל: גברתי מנהלת הוועדה, אני מבקש להוציא למנכ"ל משרד התחבורה את אותה שאלה שגיל יעקב העלה לגבי הקווים המכינים.

איתן כבל: תודה לכם, תודה לחבר הכנסת עיסאווי פריג'.

איתן כבל: הישיבה נעולה.